Little Things

„Little Things“ je debutový singel pop punkovej skupiny Good Charlotte z ich albumu Good Charlotte. Joel Madden v piesni spieva o tom, že skupina v ktorej hrá, je taká, aká je. Spieva o rôznych spoločenských pomeroch, napr., že oni museli jazdiť do školy autobusom, kým iní kabrioletmi. Nič to ale nemenilo na tom, že všetci boli v jednom školskom basketbalovom mužstve.

Videoklip k skladbe bol nahrávaný v Lorne Park Secondary School v Mississauga v provincii Ontario v Kanade. Klip predstavuje skupinu na strednej škole. Na začiatku videoklipu sa Joel vláme do kancelárie riaditeľa školy. Na jeho dverách je meno Donald Gilmore, ktorý je producentom albumu Good Charlotte. Na konci videoklipu je skupina v telocvični. Potom Paul zmení názov školy na Good Charlotte.

Kategória:Piesne Good Charlotte
Kategória:Piesne z 2000
Kategória:Single Good Charlotte
Kategória:Single z 2000